CELEX: 22013D0041
Language: sl
Date: 2013-03-15 00:00:00
Title: Sklep Skupnega odbora EGP št. 41/2013 z dne 15. marca 2013 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP

29.8.2013   
            
            
               SL
            
            
               Uradni list Evropske unije
            
            
               L 231/15
            
         SKLEP SKUPNEGA ODBORA EGP
   št. 41/2013
   z dne 15. marca 2013
   o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Sklep Komisije 2006/215/ES (1), ki je vključen v Sporazum EGP, je prenehal veljati 1. januarja 2011, zato bi bilo treba sklic nanj v Sporazumu EGP črtati.
            
         
               (2)
            
            
               Na podlagi Direktive Sveta 90/531/EGS (2), ki je bila vključena v Sporazum EGP, je prenehalo veljati Priporočilo Sveta 84/550/EGS (3), ki je tudi del tega sporazuma, zato bi bilo treba navedeno priporočilo v okviru Sporazumu EGP razveljaviti.
            
         
               (3)
            
            
               Resolucija Sveta 92/C 8/01 (4), ki je vključena v Sporazum EGP, je zastarela in bi jo bilo zato treba v okviru Sporazuma EGP razveljaviti.
            
         
               (4)
            
            
               Prilogo XI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 5o (Sklep Komisije 2006/215/ES), točke 12 (Priporočilo Sveta 84/550/EGS) in točke 17 (Resolucija Sveta 92/C 8/01) v Prilogi XI k Sporazumu EGP se črta.
   Člen 2
   Ta sklep začne veljati 16. marca 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 15. marca 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 80, 17.3.2006, str. 74.
   
      (2)  UL L 297, 29.10.1990, str. 1.
   
      (3)  UL L 298, 16.11.1984, str. 51.
   
      (4)  UL C 8, 14.1.1992, str. 1.
   
      (5)  Navedena ni nobena ustavna zahteva.